A kurzus kódja: BBN-FIL-203.02, BMA-FILD-203.02	
A kurzus megnevezése: Filozófiai esszé- és dolgozatíró szeminárium	
A krzus megnevezése angolul: Academic Writing	
A kurzus előadója: Pogonyi Szabolcs (pogonyiszabolcs@gmail.com)	
A kurzus helye és ideje: csütörtök, 12.00 – 13.30 MUK 4/i 221	
Fogadóóra: kedd, 13.30-12.30, MUK I/221 	

A kurzus előfeltétele(i):	
A jegyszerzés módja(i): ld. lent	
Követelmények: ld. lent	

A kurzus leírása, tematikája:

A kurzus célja a tudományos dolgozat- és esszéírás szabályainak és alapvető formai és tartalmi követelményeinek elsajátítása. Az óra segítséget nyújt az íráskészség fejlesztésében. A hallgatók megtanulják és begyakorolják az esszéírás és az analitikus érvelés technikáit. A tanárképzésben résztvevő diákok a tudományos dolgozatírás szabályainak elsajátítása mellett megismerik a középiskolai házi- és egyéb, esszé típusú dolgozatok sajátosságait. 

A kurzus során a hallgatók valamelyik filozófiai stúdiumra készített szemináriumi dolgozatait elemezzük és értékeljük. A diákok a kurzus során elsajátított ismeretek segítségével az órák során megvitatott dolgozatukat a félév végén újraírják.

A kurzus során az esszé- és dolgozatírás alábbi fontosabb témaköreit tekintjük át: témaválasztás, címválasztás, vázlatírás, struktúra, érvek és ellenérvek, a szakirodalom és a források használata, stílus, hivatkozások és lábjegyzetek, idézetek.

A jegyszerzésnek az aktív órai részvétel is feltétele. Néhány példa az órai részvétel minősítésére. Az a diák, aki az órák háromnegyedében a szemináriumi munkát érdemben előremozdító hozzászólásokkal segíti, jelest kap az órai munkára. Az órák háromnegyedében többször megszólaló, ám a tárgyalt dolgozat megvitatását érdemben nem előmozdító diák közepes osztályzatot kap. Az órák felében a diszkusszióhoz egyáltalán hozzá nem szóló diák osztályzata elégtelen.

A szemináriumi jegy az alábbi részjegyekből adódik össze: órai részvétel (50%), újraírt szemináriumi dolgozat (50%). A szemináriumi jegy elégtelen, ha bármelyik részjegy elégtelen.

A kurzushoz tartozó kötelező irodalom:

A kurzushoz tartozó ajánlott irodalom:

Eco, Umberto  Hogyan írjunk szakdolgozatot? Szentendre: Kairosz 1997. (részletek)